CELEX: C2005/217/40
Language: sk
Date: 2005-09-03 00:00:00
Title: Rozsudok Súdneho dvora (štvrtá komora) zo 7. júla 2005 v spojených veciach C-304/04 a 305/04 (návrh na začatie prejudiciálneho konania podaný Gerechtshof te Amsterdam): Jacob Meijer BV, Eagle International Freight BV proti Inspecteur van de Belastingdienst (Spoločný colný sadzobník — Sadzobné zatriedenie zvukových kariet pre počítače — Platnosť nariadení (ES) č. 2086/97 a 2261/98)

3.9.2005   
            
            
               SK
            
            
               Úradný vestník Európskej únie
            
            
               C 217/21
            
         
      ROZSUDOK SÚDNEHO DVORA
   
   (štvrtá komora)
   zo 7. júla 2005
   v spojených veciach C-304/04 a 305/04 (návrh na začatie prejudiciálneho konania podaný Gerechtshof te Amsterdam): Jacob Meijer BV, Eagle International Freight BV proti Inspecteur van de Belastingdienst (1)
   
   (Spoločný colný sadzobník - Sadzobné zatriedenie zvukových kariet pre počítače - Platnosť nariadení (ES) č. 2086/97 a 2261/98)
   (2005/C 217/40)
   Jazyk konania: holandčina
   V spojených veciach C-304/04 a 305/04, ktorých predmetom sú návrhy na začatie prejudiciálneho konania podľa článku 234 ES, podané Gerechtshof te Amsterdam (Holandsko), rozhodnutiami z 13. júla 2004, doručenými Súdnemu dvoru 19. júla 2004, ktoré súvisia s týmito konaniami: Jacob Meijer BV, (C-304/04), Eagle International Freight BV (C-305/04) proti Inspecteur van de Belastingdienst – Douanedistrict Arnhem, Súdny dvor (štvrtá komora), v zložení: predseda štvrtej komory K. Lenaerts, sudcovia N. Colneric a M. Ilešič (spravodajca), generálna advokátka: J. Kokott, tajomník: R. Grass, vyhlásil 7. júla 2005 rozsudok, ktorého výrok znie:
   Nariadenia Komisie (ES) č. 2086/97 zo 4. novembra 1997 a č. 2261/98 z 26. októbra 1998, ktorými bola zmenená a doplnená príloha I nariadenia Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku sú neplatné v časti, v ktorej zatrieďujú do podpoložky 8543 89 79 kombinovanej nomenklatúry zvukové karty pre počítače, akými sú karty, ktoré sú predmetom vnútroštátnych konaní.
   
      (1)  Ú. v. EÚ C 228, 11.9.2004